Luhvel

pisi|Hõbedast jäätisekahvel, Shreve & Company, 1903–1917
Luhvel (ing k spork) on söögiriist, mida saab kasutada lusika, kahvli ja vahel ka noana. Luhvlitaolisi söögiriistu on valmistatud alates 19. sajandi lõpust, vanim patent pärineb 1874. aastast. 

Esimesi luhvleid kasutati kilpkonnasupi ja jäätise söömiseks.

Luhvleid kasutatakse näiteks kiirtoidurestoranides, koolides, vanglates, sõjaväes, matkal ja lennukites. Sõna "luhvel" on kohversõna sõnadest "lusikas" ja "kahvel". Selle autoriks on peetud Hanna Kannelmäed.https://et.wiktionary.org/wiki/luhvel

 Teised söögiriista kombinatsioonid 
Loodud on ka muid söögiriista kombinatsioone, näiteks n-ö lurs (lusikas ja kõrs), mida kasutatakse vedelike tarbimisel, mis sisaldavad söödavaid tahkemaid osakesi: jäätisekokteilid jms. Seade võimaldab esmalt kõrre kaudu seda juua ja hiljem paksema osa lusikaga süüa.

Samuti n-ö nuhvel (nuga ja kahvel), mis võimaldab ühe käega lõigata ja pala tõsta. Neid kutsuti ka "Nelsoni noaks", kuna admiral Nelson oli ühekäeline ja kasutas vastavat seadet (ing k knork).

Vaata ka
 Greibilusikas
 Lusikkahaarukka
 Koogikahvel
 Splayd

Viited

Välislingid
 The Straight Dope on sporks
 The spork’s weird history, Bee Wilson, Salon

Kategooria:Söögiriistad